ru ky el cs tt ky tt ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ru
"Аалам", 14.10.08 - 7-бет: Полит-элита...•
"Караганым каалга, күткөнүм телефондун шыңгырашы…"
Үч баланын атасы, 34 жаштагы Бахтияр Амиражанов 24-сентябрдан бери дайынсыз жоголгон. Ошондон бери эл арасында: "Бизнеси бар", "саясатка аралашып кеткен", "атасынын душманы бар" сыяктуу сөздөр айтылууда. Ушунун тегерегиндеги суроолорго жоопту Бахтиярдын атасынын өз оозунан угуп келдик.
- Жусупжан Амражанович, мындай мүшкүл ишти башка түшкүлүк кылбасын. Күндүзү күлкүдөн, түнкүсүн уйкудан калып, чоң кайгыда турганыңызды түшүнөбүз. Издөө иштери кандай жүрүп жатат?
- Уулуңуздун жоголгонун канча күндөн кийин, кимден уктуңуз эле?
- Эки күндөн кийин билдим. Жогорку Кеңеште, тагыраак айтканда, менде иш кагаздары боюнча стажировкада жүргөн. Ишти үйрөтүү маселеси бөлүм башчысына тапшырылган. 26-сентябрда, саат 11де танаписке чыгып, кабинетте олтурсам, бөлүм башчы келип, "Жусупжан Амражанович, сиз Бахтиярга уруксат бердиңиз беле? Эки күндөн бери ишке келбей жатат" деди. Дароо соткасына чалсам, өчүрүлүү экен. Анан үйүнө, келиниме чалсам, андан дагы эки күндөн бери жок деген жоопту уктум. Жүрөгүм лакылдап, денем муздап кетти. Ошентсе да жамандыкка жорубайын деп, өзүмдү өзүм "Москвадан достору келип, ошолор менен жүрсө керек" деп жооткотуп койдум. Анын үстүнө, келинимден "Мындайы бар беле?" деп тактаганымда, анын: "Достору менен жолугуп калган учурда түн бир оокумда келчү" деген сөзү күч-кубат берип турду. Баары бир жүрөк сезди. Молдомуса Конгантиевге телефон чалып кайрылсам, "тез арыз жазыңыз" деди. Арызды дароо эле Октябрь районуна тапшырдым.
- Көргөн-билгендер бар бекен? Кандай маалыматтар болууда?
- Жоголгондон бери эле сүрөтү менен тынбай издөө салып жатпайбызбы. Сүрөтүн көргөндөн кийин күбөлөр аябай көп чыкты. Бирок, "бизди да милициялар чакырат да, коркобуз" деп, айткандан коркуп жатышат. Таң эрте туруп, баласын бакчага дайыма өзү жеткирчү. Ошол күнү да жеткирип, бакчадан ишке келаткан жеринен, 24-сентябрда, эртең мененки саат 7.45те төрт куралчан адам баламды башка пистолет менен уруп эсин оодарып туруп, машинага салып алып кеткенин көргөндөр бар экен. Ушул жерден депутат катары эмес, ата катары элдин кайдыгерлигин баса белгилегим келип жатат. Көргөндөр дароо милиция кызматкерлерине чалып билгизип коюшпаптыр. Бирөөнүн өмүрүнүн коркунучтуу абалда турганын көрмөксөнгө салып, жашырып коюу - адамдагы чоң кемчилик. Албетте, кемчилик баарыбызда эле бар. Бирок, мындай кайдыгерлик кылуу жарабайт. Баарыбыздын башыбызда бала бар. Кудай сактасын, эртең эле мындай иш башка бирөөнүн башына түшүп калышы мүмкүн. Мүшкүл иш түшүп турганда, бири-бирибизге жардам бербесек, анда бизге ким жардам берет дагы, коопсуздугубузга ким кепилдик бере алат? Ата катары мени туура түшүнүшсө, жардам беришет деген үмүттөмүн.
Менин уулум менен катар эле жоголгон кесиптешим, депутат Руслан Шаботоевди да жапатырмак издеп, ынтымак менен тезинен табышыбыз керек. Ушул негизги айтаарым. (Бул жолу да тамеки күйгүздү - авт.)
- Руслан Шаботоевдун жоголушун бизнесине байланыштырып жатышат. А сиздин балаңыздын бизнеси бар беле?
- Бизнеси бар, бирок, бул жерде эмес, Москвада. Ал бизнесте 2000-3000 адам бар. Алар тапкан кирешелерине кайрымдуулук иштерин жүргүзүшөт. 1994-жылы Москвага кетип, бизнес кылып баштаган. Мечит, спорт клубдарын ачып, жакшы иштерди жасап келатат. Бул жакка келгенине үч жыл болду. Бала дегенде менин деле кулагым узун да. Эс тарткандан бери жаман жагын укканым жок. Жадагалса укук коргоо кызматкерлери жабык эшик артында сөз кылышканда: "Бахтияр гумандуу иштерди көп кылыптыр. Криминалда жок экен" деген жакшы мүнөздөмөлөрүн айтышты. 34кө чыгып токтолуп калган бала. Үч баланын атасы. Жубайы дагы кош бойлуу, жети айлык.
- Касташкан адамдар эле ушундай ишке барат эмеспи. Сурайын дегеним, уулуңуздун же сиздин душманыңыз жок беле?
- Жок. Душман чоң аласа, береседен эле чыгат эмеспи. Эч ким менен бересебиз да, аласабыз да жок.
- Саясатка тиешеси жок беле?
- Бизде, социал-демократтар партиясынын тизмесинде 42-орунда турат. Саясат жактан алганда, биздин үйбүлө дайыма чындыкты сүйлөп келген. Чындык деп революцияга катышкандардын биримин. Элим үчүн чындыкты сүйлөймүн. Мен үчүн мамлекет кымбат. Бир аз куугунтукталып барып токтободубу… Саясый жактан кандай куугунтук болбосун, мен курчуй беремин. Азыркы абалдагы иштерге байланыштуу акыркы күндөрү сүйлөбөй деле калдым. Кичүү уулумдун иши да он айдан бери бүтпөй келет. ..
- "Кичүү уулумдун иши алигүнчө бүтпөй жатат" дебедиңизби. Балким…
- 18 жаштагы эки жаш бала, группалаштар сөздөн сөз чыгып олтуруп. аягы мушташка айланып кетиптир. Бул 9-январда болгон окуя. Ал баланын атасынын алдынан өтүп, моралдык, материалдык жагын көтөрүп, 80 миң сом бердик. Жадагалса балдарды дагы деканатка алып барып жараштырдык. Бул ишти Октябрь соту караган. Жакшынакай эле жарашкандай болгонбуз, бирок 80 миң алгандан кийин "дагы 300 миң бересиң" деп чыкты тиги баланын атасы. Анан "бизнесим жок болсо же коммерциялык иш кылбасам, айлыкта жашаган кишимин. Ошондуктан анча акча бере албайм. Бир жарым миң доллар берейин" десем, ага көнбөй, ММКларга мени жамандап жатат. Ал баланын атасы эмне каалап жатат, билбейм. Эртең биздин балдар бири-бири менен достошуп, анын баласы менин балама, менин балам анын баласына күйөө жолдош болуп калышы мүмкүн. Достошуп кетсе, экөөбүз эле уят болобуз. Эки бала жаштык кылып коюптур. Менин балама деле доо кетти. Бир жумада 24 жолу телевидениеден көрсөтүштү. "Көчөгө чыккым келбей калды" деп өзүнөн-өзү чүнчүп, түнт да болуп кетти. Анан атайын адиске көрсөтсөм, депрессияда деди. Ооруканага он күндүк дарылануу курсуна жаткырсам, ал жерден дагы жанын койбой, тиги баланын атасы СНБнын (ошол жакта иштейт экен) эки-үч баласы менен барып текшериптир. Анан ал коркуп үйгө телефон чалганынан, барып "дарылоо курсу бүтсүн, качып кетпейт, атасы катары жоопкерчилигин мойнума алам" десем, соту жылдырылды. 105-статьяга 6-пунктту кошуп, хулигандык, үч жумага камайбыз деп чыгышты. Соттун төрайымы Алиева алты айлык иши боюнча отчет бергенде, "социал-демократ партиясынын мүчөсү, депутат Жусупжан Жээнбековдун уулу Аскат Жээнбеков үч жумага камалды окшойт" деп айтыптыр. Бишкекке эле эмес, Чүй, Нарын облустарына барганда да, сотторду чогултуп алып жогорудагы сөзүн кайталаптыр. Демек, түздөн-түз кимдир бирөөнүн буйругу да...
Украина президенти өлкө парламентин таратты
8-октябрда кечинде Украина президенти Виктор Ющенко өлкө парламентин таркатуу тууралуу чечимин жарыялады. Мунун алдында парламенттеги айрым партия лидерлери жаңы коалициялык өкмөт түзүү далалатын жасап жыйын өткөргөн эле. Бирок Украинада кезексиз парламенттик шайлоо кайсы күнү өткөрүлөөрү тууралуу азырынча так маалымат айтылган жок. Серепчилер 2004-жылы "саргылт ыңкылаптын" жеңишин камсыз кылып бийликке келген өкмөттүк коалиция батышчыл лидерлер Виктор Ющенко менен Юлия Тимошенконун бийлик үчүн өз ара күрөшүнүн кесепетинен ыдыраганын белгилешүүдө.
Эми жакын арада Украинада кезексиз парламенттик шайлоо өтүүгө тийиш
Өлкөнүн Башмыйзамына ылайык, парламентти таркатуу тууралуу жарлыкка кол коюлган соң, 60 күндүн ичинде шайлоо өткөрүлүүгө тийиш.
Бирок президент Ющенко шайлоо кайсы күнү болоорун да, Жогорку Раданы таркатуу тууралуу жарлыкка кол коюлуп-коюлбаганын да кайрылуусунда ачыктаган жок.
Ийгиликтүү Исландия банкрот болуу коркунучуна кептелди
Исландиянын өкмөтү глобалдык каржылык кризистин шартында өлкөнүн чет элдик валюта корун чыңдоо жана улуттук акчасынын курсун кармоо үчүн Орусиядан төрт миллиард евро насыя алууну көздөөдө. Кредиттин шарттары ушул күндөрү талкууланат, тараптар азырынча соңку макулдашууга жетише элек. Эгер каржылык көйгөйлөр чечилбесе, Европанын эң кичинекей жана бай мамлекети банкротко кабылышы мүмкүн экенин өлкөнүн премьер-министри ушул аптанын башында эскерткен эле.
ФБР финансы кризисин тергөөгө киришти
Американын Федералдык тергөө бюросу - ФБР финансылык кризистин чордонундагы төрт уюмдун ишин тергей баштады.
Тергөөнүн башталышы тууралуу маалыматтар үзүл-кесил маалыматтардан жана жашыруун булактардан алынды. Бирок, ФБР өткөн жумадагы финансылык кризистин эң ири төрт курмандыгынын ишин тергей баштагандыгы анык.
Алар - ипотекалык кредит берүүчү Fannie Mae and Freddie Mac банктары, камсыздандыруу тармагындагы AIG жана инвестициялык Лехмен Бразерс банктары. ФБР инвесторлорго туура эмес маалымат берилип, бурмалоого жол берилгенби-жокпу деген маселени тергөөдө.
Ал ортодо, финансы рыногундагы эң таасирдүү кишилердин бири Уоррен Баффит иши жүрбөй калган Голдман Сэш банкына беш миллард доллар берди. Албетте, мистер Баффит өзүнө жагымдуу инвестициялык шарттарды камсыздады.